[{"text_idx": "#000000", "text": "AF-S NIKKOR 18\u201335mm f/3.5\u20134.5G ED lainurk-suumobjektiiv \u2014 avarda oma va\u0308ljavaateid"}, {"text_idx": "#000002", "text": "AF-S NIKKOR 18\u201335mm f/3.5\u20134.5G ED on mitmeku\u0308lgne kergekaaluline objektiiv, mille lisandumisega NIKKORi lainurk-objektiivide seeriasse tugevneb ka Nikoni FX-formaadi nimistu. Seda AF-S (u\u0308ksikservo automaatse teravustamisega) objektiivi iseloomustab ta\u0308iustatud optikakonstruktsioon ja Silent Wave mootor, mis vo\u0303imaldab vaikset, kiiret ja ta\u0308pset automaatset teravustamist u\u0308ksko\u0303ik millise Nikoni digipeegelkaamera korpuse ku\u0308ljes."}, {"text_idx": "#000003", "text": "Suurepa\u0308rase pildikvaliteedi ja kuni 100o fookusnurgaga AF-S NIKKOR 18\u201335mm f/3.5\u20134.5G ED pakub nii amato\u0308o\u0308rile kui ka edasijo\u0303udnud fotograafile taskukohast vo\u0303imalust katsetada unikaalsete vaatenurkadega, mida suudavad pakkuda lainurk-suumobjektiivid. 18 mm juures vo\u0303imaldab objektiiv ko\u0303ikehaaravat u\u0308lilaia fookusnurka, mis sobib ideaalselt meeldeja\u0308a\u0308vate fotode tegemiseks linnamaastikest vo\u0303i suletud ruumidest. 35 mm juures teeb objektiiv klassikalisi moonutustevabu lainurkfotosid, mis sobivad tavapildistamiseks vo\u0303i na\u0308iteks kihava linnaelu hetkede ja\u0308a\u0308dvustamiseks."}, {"text_idx": "#000004", "text": "\u201cLainurkfotograafia palub rikkalikult loomingulisi vo\u0303imalusi, aga parimate tulemuste saavutamiseks peab objektiiv tehniliselt tasemel olema,\u201d u\u0308tleb Nikon Europe\u2019i objektiivide, tarvikute ja tarkvara tootejuht Zurab Kiknadze. \u201cOleme oma laialdasele kogemusele ja teadmistele tuginedes va\u0308lja to\u0308o\u0308tanud taskukohase hinnaga objektiivi, mis vastab uue po\u0303lvkonna ko\u0303rge eraldusvo\u0303imega digipeegelkaamerate vajadustele.\u201d"}, {"text_idx": "#000005", "text": "Ko\u0303rge eraldusvo\u0303imega, ta\u0308iskaader-digipeegelkaamerate jaoks optimeeritud AF-S NIKKOR 18\u201335mm f/3.5\u20134.5G ED teeb suurepa\u0308raseid pilte, ent ei laasta omaniku pangakontot. See sobib ideaalselt edasijo\u0303udnud amato\u0308o\u0308rfotograafile vo\u0303i digipeegelkaamera huvilisele, kes tahab avastada erinevate objektiividega pildistamise vo\u0303imalusi. See mitmepalgeline objektiiv suudab pakkuda suurepa\u0308raseid tulemusi ko\u0303ige erinevamates pildistamisolukordades ja leiab ta\u0308nu oma praktilisele, kaasaskandmiseks sobivale disainile kindlasti pu\u0308siva koha mo\u0303neski objektiivikotis."}, {"text_idx": "#000006", "text": "AF-S NIKKOR 18\u201335mm f/3.5\u20134.5G ED objektiivi jaoks loodud uus optiline kontseptsioon sisaldab 12 elementi kaheksas ru\u0308hmas. Kolm asfa\u0308a\u0308rilist la\u0308a\u0308tse ja kaks ED (eriti madala dispersiooniga) klaasist elementi pakuvad u\u0308lihead eraldusvo\u0303imet ja korrigeerivad soovimatuid vigu ja moonutusi, Nikon Super Integrated Coating tehnoloogia va\u0308hendab varikujutiste ja helkluse tekke to\u0303ena\u0308osust ka tagantvalgustatud objekti puhul."}, {"text_idx": "#000007", "text": "See ainult 385 g kaaluv objektiiv sobib to\u0303epoolest u\u0308ksko\u0303ik kuhu kaasavo\u0303tmiseks ja u\u0308hildub ko\u0303igi Nikoni digipeegelkaameratega, sh lihtsaimatega, millel puudub sisseehitatud automaatse teravustamise mootor. Kvaliteetne ergonoomiline konstruktsioon, metallist kinnitusmehhanism ja kummist ilmastikukindlad tihendid muudavad objektiivi sobivaks reisikaaslaseks."}, {"text_idx": "#000008", "text": "AF-S NIKKOR 18\u201335mm f/3.5\u20134.5G ED juurde kuulub ka objektiivi pa\u0308ikesekaitse ja pehme kaitsekotike."}, {"text_idx": "#000009", "text": "Objektiivi ehitus: 12 elementi kaheksas ru\u0308hmas (2 ED-klaasist elementi, kolm asfa\u0308a\u0308rilist objektiivielementi ja Nikon Super Integrated Coating)\nObjektiivi ava labade arv: 7 tk (u\u0308marad)\nLa\u0308him teravustamiskaugus: 0,28 m fookustasandilt\nFiltri / lisatarviku suurus: 77 mm\nDiameeter x pikkus: Ligikaudu 83 x 95 mm"}]